雲吞麪

雲吞麵，或叫做餛飩麵，係起源自廣東嘅嘢食，喺廣州西關一帶出現。廣東雲吞進一步演變，喺雲吞餡料加入大量蝦肉，又以海鮮作為湯底，成為香港嘅代表麵食之一。

雲吞麵做法簡單，將煮熟嘅雲吞同蛋麵，加埋熱湯整成。廣州傳統雲吞麵會用鮮蝦豬肉雲吞同埋梘水鴨蛋竹昇麵。

雲吞麵亦叫「蓉」，舊時按份量細分做「細蓉」、「中蓉」、「大蓉」，而家只有「細蓉」個名多人識。

魚蛋粉

類:麪條嘢食
類:廣東菜